ระเบียบสำนักงานคณะกรรมการปฏิรูปกฎหมายระเบียบสำนักงานคณะกรรมการปฏิรูปกฎหมายว่าด้วยหลักเกณฑ์และวิธีการขึ้นทะเบียนองค์กรเอกชนเพื่อเป็นผู้แทนองค์กรเอกชนในคณะกรรมการสรรหากรรมการปฏิรูปกฎหมายพ.ศ. ๒๕๕๗ โดยที่เป็นการสมควรกำหนดหลักเกณฑ์และวิธีการขึ้นทะเบียนองค์กรเอกชนเพื่อเป็นผู้แทนองค์กรเอกชนในคณะกรรมการสรรหากรรมการปฏิรูปกฎหมายเพื่อให้การขึ้นทะเบียนองค์กรเอกชนเป็นผู้แทนองค์กรเอกชนในคณะกรรมการสรรหากรรมการปฏิรูปกฎหมายดำเนินไปด้วยความเรียบร้อยอาศัยอำนาจตามความในมาตรา ๒๐แห่งพระราชบัญญัติคณะกรรมการปฏิรูปกฎหมาย พ.ศ. ๒๕๕๓ สำนักงานคณะกรรมการปฏิรูปกฎหมายจึงกำหนดหลักเกณฑ์และวิธีการขึ้นทะเบียนองค์กรเอกชนเพื่อเป็นผู้แทนองค์กรเอกชนในคณะกรรมการสรรหากรรมการปฏิรูปกฎหมายดังต่อไปนี้ข้อ ๑ ระเบียบนี้เรียกว่า ระเบียบสำนักงานคณะกรรมการปฏิรูปกฎหมายว่าด้วยหลักเกณฑ์และวิธีการขึ้นทะเบียนองค์กรเอกชนเพื่อเป็นผู้แทนองค์กรเอกชนในคณะกรรมการสรรหากรรมการปฏิรูปกฎหมายพ.ศ. ๒๕๕๗ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบสำนักงานคณะกรรมการปฏิรูปกฎหมายว่าด้วยหลักเกณฑ์และวิธีการขึ้นทะเบียนองค์กรเอกชนเพื่อเป็นผู้แทนในกรรมการสรรหากรรมการปฏิรูปกฎหมายพ.ศ. ๒๕๕๓ข้อ ๔ ในระเบียบนี้องค์กรเอกชน หมายถึงองค์กรเอกชนซึ่งมีฐานะเป็นนิติบุคคลที่ดำเนินการโดยมิใช่เป็นการหาผลกำไรหรือรายได้มาแบ่งปันกันและมีวัตถุประสงค์หลักด้านแรงงาน ด้านสิทธิมนุษยชนด้านการคุ้มครองผู้บริโภค และด้านสิ่งแวดล้อมและสุขภาพเลขาธิการ หมายถึงเลขาธิการคณะกรรมการปฏิรูปกฎหมายสำนักงาน หมายถึงสำนักงานคณะกรรมการปฏิรูปกฎหมายคณะทำงาน หมายถึงคณะบุคคลที่ถูกแต่งตั้งขึ้นตามคำสั่งสำนักงานคณะกรรมการปฏิรูปกฎหมายข้อ ๕ ให้เลขาธิการเป็นผู้รักษาการตามระเบียบนี้ข้อ ๖ องค์กรเอกชนที่ประสงค์จะขึ้นทะเบียนเพื่อใช้สิทธิคัดเลือกกันเองเป็นผู้แทนองค์กรเอกชนในคณะกรรมการสรรหากรรมการปฏิรูปกฎหมายจะต้องมีฐานะเป็นนิติบุคคลตามกฎหมายและมีวัตถุประสงค์หลักในการดำเนินกิจกรรมด้านหนึ่งด้านใด ดังต่อไปนี้ด้านแรงงาน ได้แก่ องค์กรเอกชนที่มีวัตถุประสงค์หลักในการดำเนินกิจกรรมที่เกี่ยวกับการส่งเสริมและคุ้มครองสิทธิแรงงานของบุคคลที่เป็นแรงงานในระบบแรงงานนอกระบบ แรงงานข้ามชาติ และลูกจ้างด้านสิทธิมนุษยชน ได้แก่องค์กรเอกชนที่มีวัตถุประสงค์หลักในการดำเนินกิจกรรมที่เกี่ยวกับสิทธิ เสรีภาพความเสมอภาคระหว่างเพศและบุคคล การยุติธรรมการส่งเสริมประชาธิปไตยการช่วยเหลือประชาชนทางกฎหมาย การปฏิรูปกระบวนการยุติธรรมหรือการคุ้มครองสิทธิมนุษยชนด้านการคุ้มครองผู้บริโภค ได้แก่องค์กรเอกชนที่มีวัตถุประสงค์หลักในการดำเนินกิจกรรมที่เกี่ยวกับการส่งเสริมและคุ้มครองผู้บริโภคผู้ซื้อ ผู้ใช้สินค้าหรือผู้รับบริการรวมถึงผู้ใช้สินค้าและบริการจากผู้ประกอบธุรกิจโดยไม่ได้เสียค่าตอบแทนด้านสิ่งแวดล้อมและสุขภาพ ได้แก่องค์กรเอกชนที่ดำเนินกิจกรรมที่เกี่ยวกับการอนุรักษ์ฟื้นฟูทรัพยากรธรรมชาติสิ่งแวดล้อมหรือการส่งเสริมและคุ้มครองสิทธิชุมชนในการจัดการ การบำรุงรักษา และการใช้ประโยชน์จากทรัพยากรธรรมชาติสิ่งแวดล้อม อย่างสมดุลและยั่งยืนหรือองค์กรเอกชนที่ดำเนินกิจกรรมที่เกี่ยวกับการส่งเสริมและคุ้มครองสวัสดิการและสุขภาวะของบุคคลเด็ก เยาวชน สตรี ผู้สูงอายุ ผู้พิการ ครอบครัว กลุ่มชาติพันธุ์ กลุ่มผู้ด้อยโอกาสกลุ่มคนชายขอบการแสดงความประสงค์ให้กระทำโดยการยื่นคำขอตามหลักเกณฑ์และวิธีการที่กำหนดไว้ในระเบียบนี้ข้อ ๗ ในการสรรหากรรมการปฏิรูปกฎหมายแต่ละครั้งให้องค์กรเอกชนที่มีวัตถุประสงค์หลักตามข้อ ๖ หากมีความประสงค์จะขึ้นทะเบียนองค์กรเอกชนเพื่อเป็นผู้แทนองค์กรเอกชนในคณะกรรมการสรรหากรรมการปฏิรูปกฎหมายให้ยื่นคำขอตามแบบคำขอขึ้นทะเบียนแนบท้ายระเบียบนี้ต่อสำนักงานข้อ ๘ การยื่นคำขอขององค์กรเอกชนตามข้อ ๗ต้องแนบเอกสารหรือสำเนาเอกสารตามรายการเอกสาร ดังนี้(๑) หนังสือรับรอง หรือหนังสือสำคัญแสดงความเป็นนิติบุคคล(๒) ตราสารหรือข้อบังคับ หรือหลักฐานที่แสดงถึงวัตถุประสงค์ข้อบังคับ หรือระเบียบขององค์กร(๓) บัญชีรายชื่อบุคคลซึ่งเป็นกรรมการขององค์กรเอกชนหรือผู้บริหารที่อยู่ พร้อมทั้งประวัติของบุคคลดังกล่าว(๔) รายงานผลการดำเนินกิจการตามวัตถุประสงค์ในรอบสองปีที่ผ่านมาพร้อมสำเนาหลักฐาน ซึ่งแสดงถึงผลการดำเนินกิจกรรมเกี่ยวกับการปรับปรุงและพัฒนากฎหมายหรือการร่างกฎหมายของประชาชนผู้มีสิทธิเลือกตั้งหรือกิจกรรมที่เป็นประโยชน์ต่อการปฏิรูปกฎหมาย อย่างต่อเนื่องและเป็นที่ประจักษ์(๕) รายงานทางการเงินในรอบปีที่ผ่านมาพร้อมหลักฐานรับรองของผู้สอบบัญชีรับอนุญาต(๖)รายงานการประชุมหรือบันทึกข้อตกลงของคณะกรรมการองค์กรเอกชนหรือผู้บริหาร ซึ่งแสดงให้เห็นถึงความประสงค์ที่จะขอขึ้นทะเบียนพร้อมระบุรายชื่อผู้แทนที่จะมาได้รับเลือกเป็นผู้แทนองค์กรเอกชนในคณะกรรมการสรรหากรรมการปฏิรูปกฎหมาย(๗) หนังสือสำคัญที่แสดงว่าผู้ลงลายมือชื่อในแบบคำขอขึ้นทะเบียนเป็นผู้แทนองค์กรเอกชนตาม(๖) พร้อมด้วยสำเนาบัตรประจำตัวประชาชนหรือหลักฐานอื่นใดที่ออกให้โดยทางราชการเอกสารข้างต้นต้องรับรองความถูกต้องโดยบุคคลผู้ลงลายมือชื่อของผู้มีอำนาจกระทำการแทนองค์กรเอกชนตามที่กำหนดในตราสารหรือข้อบังคับหรือระเบียบขององค์กรเอกชนนั้นพร้อมสำเนาบัตรประจำตัวประชาชนหรือหลักฐานอื่นใดที่ออกให้โดยทางราชการของผู้มีอำนาจกระทำการแทนในการขอขึ้นทะเบียน ให้องค์กรเอกชนยื่นต่อสำนักงานด้วยตนเองตามวันและเวลาที่สำนักงานประกาศกำหนดกรณีที่มีปัญหาว่าองค์กรเอกชนจะขึ้นทะเบียนในด้านใดให้เลขาธิการเป็นผู้ชี้ขาดข้อ ๙ ให้คณะทำงานดำเนินการตรวจสอบคุณสมบัติและความถูกต้องครบถ้วนของเอกสารหลักฐานประกอบการขอขึ้นทะเบียนตามข้อ๖ และข้อ ๘ ในกรณีที่องค์กรเอกชนใดมีคุณสมบัติและเอกสารไม่ครบถ้วนถูกต้องให้เลขาธิการพิจารณาไม่รับขึ้นทะเบียนกรณีที่องค์กรเอกชนใดมีคุณสมบัติและเอกสารหลักฐานถูกต้องครบถ้วนให้เลขาธิการพิจารณารับขึ้นทะเบียนแล้วจัดทำบัญชีรายชื่อผู้แทนองค์กรเอกชนที่ได้รับการขึ้นทะเบียนเพื่อเป็นผู้แทนองค์กรเอกชนในคณะกรรมการสรรหากรรมการปฏิรูปกฎหมายเรียงลำดับตามตัวอักษรและประกาศเพื่อทราบต่อไปข้อ ๑๐ ให้คณะทำงานดำเนินการให้ผู้แทนองค์กรเอกชนแต่ละด้านตามข้อ๖ และที่ได้รับขึ้นทะเบียนตามข้อ ๙ วรรคสอง คัดเลือกกันเองให้เหลือด้านละหนึ่งคนเพื่อเป็นผู้แทนองค์กรเอกชนในคณะกรรมการสรรหากรรมการปฏิรูปกฎหมายข้อ ๑๑ ในกรณีที่มีปัญหาเกี่ยวกับการปฏิบัติตามระเบียบนี้ให้เลขาธิการเป็นผู้วินิจฉัยชี้ขาดประกาศณ วันที่ ๑ กันยายน พ.ศ. ๒๕๕๗ลัดดาวัลย์ตันติวิทยาพิทักษ์เลขาธิการคณะกรรมการปฏิรูปกฎหมายปริยานุช/ผู้จัดทำ๑๖ ตุลาคม ๒๕๕๗วันทิตา/ผู้ตรวจ๕ พฤศจิกายน๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๒๐๔ ง/หน้า ๑/๑๓ ตุลาคม ๒๕๕๗